text:  Na tvorcov sa ťažko hnevať, veď oni to mysleli vlastne dobre. Snaha oživiť záujem o históriu, v ktorej si môžu podať ruky tie najväčšie mocnosti bol milý pokus. Rovnako sa mi pozdávala myšlienka, že až pochopením minulosti sa vieme na budúcnosť dôslednejšie pripraviť. Lenže film mal byť v prvom rade komédiou a tou Noc v múzeu nie je. Je až zarážajúce ako málo humoru prináša konfrontácia viacerých svetov. Minimálne som očakával, že dôjde aspoň na Kolumbusove vytriezvenie, čo sa to za tých 500 rokov porobilo s jeho objaveným kontinentom a zase nič. Za celú minutáž som si všimol iba jediného dobrého nápadu, keď horda neandrtálcov huláka nad americkou vlajkou, čo je na celovečernú komédiu veľmi málo. Potenciál tam bol, snáď sa s ním lepšie vysporiadajú ďalšie pokračovania.
item_title: Noc v muzeu
item_directors: Shawn Levy
item_screenwriters: Robert Ben Garant Thomas Lennon
item_cast: Ben Stiller Carla Gugino Dick Van Dyke Mickey Rooney Bill Cobbs Jake Cherry Ricky Gervais Robin Williams Kim Raver Patrick Gallagher Rami Malek Pierfrancesco Favino Charlie Murphy Steve Coogan Mizuo Peck Matthew Harrison Paul Rudd Anne Meara Meshach Peters Brad Garrett opice Crystal Owen Wilson Che Landon Matthew Walker Jody Racicot Jason McKinnon Dan Rizzuto Kerry van der Griend Pat Kiernan